PATVIRTINTA

Klaipėdos Tauralaukio progimnazijos

direktoriaus 2023 m. rugpjūčio 31 d.

įsakymu Nr. V-63

**KLAIPĖDOS TAURALAUKIO PROGIMNAZIJOS**

# SOCIALINĖS-PILIETINĖS VEIKLOS ORGANIZAVIMO TVARKOS APRAŠAS

1. **BENDROSIOS NUOSTATOS**
2. Socialinės-pilietinės veiklos organizavimo tvarkos aprašas (toliau – Aprašas) reglamentuoja socialinės-pilietinės veiklos organizavimo bei vykdymo Klaipėdos Tauralaukio progimnazijoje (toliau – Progimnazijoje) tikslą ir uždavinius, mokinių mokymosi poreikių įvertinimą ir ugdymo proceso organizavimą.
3. Socialinė-pilietinė veikla organizuojama vadovaujantis 2023–2024 ir 2024–2025 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586, Lietuvos Respublikos švietimo, mokslo ir sporto ministro 2023 m. rugpjūčio 1 d. įsakymu Nr. V-1036 „Dėl švietimo, mokslo ir sporto ministro 2023 m. balandžio 24 d. įsakymo Nr. V-586 „Dėl 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“ pakeitimo“.
4. Aprašas reglamentuoja socialinės-pilietinės veiklos organizavimo bei vykdymo Progimnazijoje tikslą, uždavinius, veiklos kryptis, atlikimo būdus, trukmę, fiksavimą ir apskaitą.
5. Socialinės-pilietinės veiklos įgyvendinimo poreikį sąlygoja Pradinio, pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – bendrosios programos), įtvirtinančios kompetencijų ugdymą mokantis pagal pagrindinio ir vidurinio ugdymo programas. Ugdymas pagal bendrąsias programas turi padėti mokiniams išsiugdyti komunikavimo, kultūrinę, kūrybiškumo, pažinimo, pilietiškumo, skaitmeninę, socialinę, emocinę ir sveikos gyvensenos kompetencijas. Socialinė-pilietinė veikla taip pat prisideda prie bendrosiose programose numatytų kompetencijų ugdymo ir padeda mokiniams praktiškai taikyti įgytas žinias ir gebėjimus bei demonstruoti vertybines nuostatas ir sudaro galimybes pažvelgti į dalykus iš įvairių perspektyvų, ypač pritaikant, išplečiant ir aktualizuojant įgytas žinias gyvenimiškose situacijose.
6. Socialinė-pilietinė veikla 5–8 klasių mokiniams, kurie mokosi pagal pagrindinio ugdymo programos pirmąją dalį, yra privaloma. Ji yra sudėtinė bendrojo pagrindinio ugdymo dalis ir įtraukiama į Progimnazijos ugdymo planą. Organizuojant socialinę-pilietinę veiklą, atsižvelgiama į mokinių amžiaus tarpsnių ypatumus, siejama su Progimnazijos strateginiais tikslais, bendruomenės poreikiais, pilietiškumo ugdymu, kultūrinėmis ir savirealizacijos programomis, vykdomais projektais, tradicijomis, turimomis sąlygomis.

**II. SOCIALINĖS-PILIETINĖS VEIKLOS TIKSLAS IR UŽDAVINIAI**

6. Socialinės-pilietinės veiklos tikslas – skatinti mokinius aktyviu dalyvavimu prisidėti sprendžiant aktualias socialines problemas bendruomeniniame ir visuomeniniame gyvenime ir, reflektuojant savo patirtį, ugdytis pilietiškumo, socialinę, emocinę ir sveikos gyvensenos bei kitas kompetencijas.

7. Socialinės-pilietinės veiklos uždaviniai:

7.1. skatinti mokinių visapusišką asmenybės brandą ir dalyvavimu grįstą mokymąsi;

7.2. padėti įsisąmoninti kiekvieno asmens atsakomybę kuriant savo asmeninę, vietos bendruomenės ir platesnės visuomenės gerovę bei paskatinti mokinius ieškoti pozityvių saviraiškos būdų;

7.3. skatinti mokinius apgalvoti savo patirtis, ugdytis savistabos įgūdžius, gebėjimą kritiškai įsivertinti savo priimtų sprendimų pagrįstumą ir pridėtinę vertę sau patiems ir bendruomenei, kuriai mokiniai priklauso.

**III. SOCIALINĖS-PILIETINĖS VEIKLOS TURINYS**

8. Socialinė-pilietinė veikla yra mokymosi turinio dalis, atliekama laisvu nuo pamokų metu ir pasirenkama vadovaujantis šiais principais:

8.1. prasmingumo. Socialinė-pilietinė veikla prisideda prie mokinio saviraiškos, asmeninių tikslų įgyvendinimo, pasirinktos veiklos, padeda atrasti jam asmeniškai prasmingą veiklą bei skatina jį orientuotis į ne tik į rezultatą, bet ir į patį veiklos procesą, mokytis iš savo klaidų ir pasiekimų bei reflektuoti apie įvairių patirčių naudą. Mokiniai gali įsitraukti į įvairių nevyriausybinių organizacijų veiklą ir prisidėti prie jiems rūpimų problemų sprendimo, pvz., visuomenės sąmoningumo didinimo klimato kaitos klausimais, gyvūnų apsaugos, pažeidžiamų asmenų grupių teisių užtikrinimo klausimais ir pan.;

8.2. asmeninio tobulėjimo. Socialinė-pilietinė veikla pasirenkama atliepiant mokinio interesus ir pomėgius. Socialinė-pilietinė veikla nėra savitikslė, ji turi padėti mokiniams tobulėti, plėsti savo pažinimoribas, išbandyti save atliekant naujus vaidmenis, patirti naujus kontekstus. Idealu, jei mokiniai savo stiprybes ir talentus gali pritaikyti naujame kontekste, ir tai sudaro sąlygas mokiniams įsivertinti savo stiprybes ir numatyti galimas tolesnio mokymosi trajektorijas. Skatinamas mokinių dalyvavimas ir jų pagalba organizuojant įvairias parodas, koncertus, sporto turnyrus, kitus renginius įvairiose socialinės globos institucijose, ligoninėse, telkiant bendruomenes konkrečiam tikslui siekti arba pagalbos teikimas jaunesnio amžiaus mokiniams mokantis, taip pat neformaliojo vaikų švietimoir užimtumo veiklų organizavimas dienos centrus lankantiems vaikams, mokymosi sunkumų turintiems vaikams, migrantams, savanorystė ikimokyklinio ugdymo įstaigose, mokymas, konsultavimas, paskaitos vedimas, pranešimų skaitymas arba kitos panašios veiklos;

8.3. socialinio teisingumo. Mokinys turi suvokti, kad jis yra didesnės bendruomenės ir visuomenės narys ir kad nuo kiekvieno asmeninio indėlio priklauso visuomenės gerovė. Visuomenės gerovė užtikrinama, kai visoms asmenų grupėms sudaroma galimybė lygiavertiškai dalyvauti socialiniame gyvenime. Mokinių indėlis, net ir pats mažiausias, užtikrinant šias galimybes yra neįkainojama pagalba valstybei ir visiems žmonėms. Todėl mokiniai galėtų būti skatinami savanoriauti teikiant pagalbą savarankiškai arba per įvairias nevyriausybines organizacijas, teikiančias pagalbą stokojantiems, neįgaliems, vienišiems ir pagyvenusiems asmenims, migrantams ir kitiems mokinių artimoje aplinkoje gyvenantiems ir sunkumų patiriantiems žmonėms ir kt.;

8.4. dalyvavimo. Socialinė-pilietinė veikla turi padėti mokiniui suprasti, kad demokratinės visuomenės grįstos jų piliečių įsitraukimu ir dalyvavimu sprendžiant visuomenei aktualius klausimus ir kad kolektyvinėmis pastangomis galima pasiekti daugiau nei veikiant individualiai. Todėl mokiniai turi būti skatinami atlikti veiklas ne tik individualiai, bet ir dalyvaujant bendrose veiklose, kurių metu jie mokytųsi pažinti vieni kitus, išklausyti skirtingas nuomones, ieškoti sutarimo, argumentuoti nuomones, atlikti įvairus socialinius vaidmenis, dalintis, bendradarbiauti ir padėti vieni kitiems. Galimos įvairios mokinių grupių arba klasių iniciatyvos, siekiant spręsti vietos bendruomenei aktualius klausimus, pvz., organizuoti pilietines iniciatyvas ir / ar jose dalyvauti, taip pat dalyvauti kraštotyrinėje, ekologinėje veikloje, domėtis aplinkosaugine veikla, dalyvauti ekspedicijoje, žygyje, nagrinėti istorinius šaltinius ir kt.

**IV. SOCIALINĖS-PILIETINĖS VEIKLOS KRYPTYS**

|  |  |  |
| --- | --- | --- |
| **Kryptis** | **Veikla** | **Atsakingi** |
| **Pilietiškumas** | **Pilietinė:**   1. Pilietinių iniciatyvų organizavimas; 2. Aktyvi veikla mokyklos savivaldoje. | Mokyklos administracija, pagalbos mokiniui  Specialistai. |
|  | 1. Veikla miesto jaunimo organizacijose; 2. (Pilietinė veikla gali būti mokinio vykdoma savarankiškai ar bendradarbiaujant su asociacijomis bei savivaldos institucijomis ir kt.); 3. Bendradarbiavimas su mokyklos biblioteka (straipsnių rašymas apie mokyklos renginius, fotografavimas ir viešinimas mokyklos internetinėje svetainėje bei kituose šaltiniuose); 4. Savarankiškas tiriamasis (kraštotyrinis, prevenciniu tikslu ir pan.) darbas, siekiant viešinti pozityvią mokyklos veiklą, siūlant ją tobulinti). | Įvairių dalykų mokytojai, klasių vadovai, neformaliojo švietimo būrelių vadovai. |
| **Pagalbos mokyklai, kūrybinė:**   1. Pagalba mokyklos bibliotekoje; 2. Mokyklos interjero atnaujinimas, bendrųjų erdvių apipavidalinimas, svetingos aplinkos kūrimas; 3. Pagalba dalykų mokytojams tvarkant kabinetus, ruošiant stendus; 4. Pagalba salės, mokyklos erdvių renginių paruošimui; 5. Įvairiapusė savitarpio pagalba klasėje. 6. Mokyklos inventoriaus tvarkymas, mokymo priemonių kūrimas; 7. Mokyklą reprezentuojančių suvenyrų gamyba, reklaminių bukletų kūrimas ir leidyba; 8. Pagalba organizuojant aktyviąsias pertraukas. | Klasių vadovai, dailės bei kitų dalykų mokytojai, direktoriaus pavaduotojai ugdymui, direktoriaus pavaduotojas ūkio reikalams, bibliotekos vedėjas, bibliotekininkas. |
| **Socialiniai ryšiai** | **Ekologinė-gamtosauginė:**   1. Mokyklos aplinkos puoselėjimas ir tvarkymas; 2. Dalyvavimas įvairiose ekologinėse akcijose (pvz. Akcijoje ,,Darom”, kapinių tvarkymas ir kt.); 3. projektuose mokykloje ir mieste. | Klasių vadovai, gamtos mokslų ir  technologijų mokytojai, direktoriaus pavaduotojas ūkio reikalams. |
| **Socialinė:**   1. Vaikų globos namų auklėtinių lankymas; 2. Ligonių lankymas ligoninėje; 3. Senelių namų gyventojų lankymas; 4. Dalyvavimas Gerumo akcijose; 5. Savanoriavimas „Maisto banko“ akcijose. | Dalykų mokytojai, klasių auklėtojai, socialinis pedagogas, psichologas, neformaliojo švietimo būrelių vadovai. |
| **Visuomeniškumas** | **Projektinė:**   1. Dalyvavimas pilietinio ugdymo, prevenciniuose, socialiniuose, profesinio orientavimo projektuose; 2. Gerumo, labdaros akcijos; 3. Renginių organizavimas; 4. Parodų inicijavimas ir rengimas. | Mokyklos administracija, socialinis pedagogas, psichologas, specialusis pedagogas, dalykų mokytojai, klasių vadovai, neformaliojo švietimo būrelių vadovai. |
| **Pagalbos mokinys-mokiniui:**   1. Pagalba sunkiau besimokančiam draugui ( I arba II pusmetis); 2. Pagalba ruošiant namų darbus; 3. 1-okų šefavimas ( I arba II pusmetį); 4. 5-okų šefavimas ( I arba II pusmetį); 5. Pagalba pertraukų metu mokyklos erdvėse ir lauke; 6. Kitokia pagalba savo draugams. | Dalykų mokytojai, klasių auklėtojai, socialinis pedagogas, psichologas, pradinių klasių mokytojai, budintys mokytojai. |

**V. SOCIALINĖS-PILIETINĖS VEIKLOS ĮGYVENDINIMAS**

9. Socialinei-pilietinei veiklai skirta 20 valandų per mokslo metus. Šis laikas nėra įskaičiuojamas į mokinio mokymosi krūvį, tai laisvu nuo pamokų metu vykdoma veikla. Už socialinės – pilietinės veiklos koordinavimą atsakingas klasės vadovas arba kitas progimnazijos direktoriauspaskirtas asmuo (toliau – progimnazijoje paskirtas asmuo).

**7**. Rekomenduojama, kad mokslo metų pradžioje mokiniai būtų supažindinami su reikalavimais atliekant socialinę-pilietinę veiklą, progimnazijos organizuojamų konsultacijų dėl socialinės-pilietinės veiklos vykdymo mokiniams grafiku ir atsiskaitymo tvarka.

8. Socialinė-pilietinė veikla fiksuojama el. dienyne.

9. Už socialinės-pilietinės veiklos organizavimą, fiksavimą ir apskaitą Progimnazijoje yra atsakingi klasių vadovai ir progimnazijoje paskirtas asmuo, priklausomai nuo veiklos krypties ir turinio.

10. Socialinė-pilietinė veikla Progimnazijoje yra suderinta su atsakingu už šią sritį asmeniu, klasių vadovais. Ji laisvai pasirenkama iš pateikiamo Socialinės-pilietinės veiklos turinio ir žymima Socialinės-pilietinės veiklos apskaitos lape (priedas Nr. 1), kuris išduodamas vieneriems mokslo metams.

11. Socialinės-pilietinės veiklos turinys skelbiamas mokiniams, jų tėvams (globėjams/rūpintojams) ir mokytojams progimnazijos interneto svetainėje, el. dienyne.

12. Klasių vadovai pateikia mokiniams socialinės-pilietinės veiklos apskaitos lapus bei supažindina su Socialinės-pilietinės veiklos turiniu.

13. Socialinės-pilietinės veiklos įrodymus kaupia patys mokiniai.

14. Klasių vadovai teikia grįžtamąjį ryšį mokiniui ir jo tėvams (globėjams, rūpintojams) apie socialinės-pilietinės veiklos rezultatus;

15. Ugdymo laikotarpio pabaigoje klasių vadovai patikrina, kad būtų įvykdytas minimalus socialinės-pilietinės veiklos reikalavimas, apibendrina mokinio patirtį ugdomųjų pokalbių metu arba gavus mokinio refleksiją raštu ir vertina mokinio įvykdytas užduotis bei refleksiją. Socialinės-pilietinės veiklos vertinimo rezultatas fiksuojamas įrašu ,,įskaityta“ arba „neįskaityta“, nurodant veikloms įgyvendinti panaudotą valandų skaičių. Mokiniams, negavusiems įskaityto socialinės-pilietinės veiklos įvertinimo, skiriama papildomo laiko išsikelti naujus ar patikslinti išsikeltus tikslus ir juos pasiekti.

\_\_\_\_\_\_\_\_\_\_\_\_\_\_\_\_\_\_\_\_\_\_

# Priedas Nr. 1

# KLAIPĖDOS TAURALAUKIO PROGIMNAZIJA

........... **klasės mokinio (ės)** ................................................................................................................

**Socialinės-pilietinės veiklos apskaitos lapas**

20.......–20....... m. m.

|  |  |  |  |  |
| --- | --- | --- | --- | --- |
| ***Data*** | ***Veiklos pobūdis (kryptis), vieta*** | ***Valandų skaičius*** | ***Veiklai vadovavusio asmens vardas, pavardė*** | ***Parašas*** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**\*Socialinė – pilietinė veikla gali būti mokinio vykdoma savarankiškai ar bendradarbiaujant su asociacijomis, savivaldos institucijomis ir kt. Tokiu atveju mokinys privalo klasės vadovui pateikti atitinkamų asociacijų ar institucijų išduotas oficialias pažymas (patvirtinimus).**

Klasės vadovas …………….................................................................................

# Parašas Vardas, pavardė